Likumprojekts

**Grozījumi likumā "Par interešu konflikta novēršanu valsts amatpersonu darbībā"**

Izdarīt likumā "Par interešu konflikta novēršanu valsts amatpersonu darbībā" (Latvijas Republikas Saeimas un Ministru Kabineta Ziņotājs, 2002, 11. nr.; 2003, 12. nr.; 2006, 2., 20. nr.; 2007, 14. nr.; 2008, 24. nr.; 2009, 10., 24. nr.; Latvijas Vēstnesis, 2010, 94., 162. nr.; 2011, 76. nr.; 2012, 104. nr.; 2013, 6. nr.; 2014, 32., 38., 228. nr.; 2015, 107., 190., 251. nr.; 2016, 31.,
123. nr.; 2018, 36., 216. nr.; 2019, 233. nr.; 2020, 123., 243. nr.) šādus grozījumus:

1. Papildināt 7. panta sestās daļas ievaddaļu pēc vārdiem un skaitļa "šā likuma 4. panta" ar vārdiem un skaitli "pirmās daļas 5. punktā".

2. Papildināt 8.1 pantu ar divpadsmito daļu šādā redakcijā:

"(12) Šā likuma 4. panta pirmās daļas 5. punktā minētajām valsts amatpersonām, izņemot Valsts prezidenta padomnieku, rakstveida atļauju amatu savienošanai izsniedz tā valsts amatpersona (Ministru prezidents, Ministru prezidenta biedrs, īpašu uzdevumu ministrs vai ministrs), kura viņu iecēlusi amatā, vai šīs amatpersonas pilnvarota persona. Valsts prezidenta padomniekam rakstveida atļauju amatu savienošanai izsniedz Valsts prezidenta kancelejas vadītājs vai viņa pilnvarota persona."

3. Papildināt pārejas noteikumus ar 29. punktu šādā redakcijā:

"29. Šā likuma 4. panta pirmās daļas 5. punktā minētajām amatpersonām, kas valsts amatpersonas amatu savieno ar citu amatu laikā, kad stājas spēkā grozījumi par 7. panta sestās daļas ievaddaļas papildināšanu ar vārdiem un skaitli "pirmās daļas 5. punktā" un 8.1 panta divpadsmitā daļa, mēneša laikā ir pienākums izpildīt šā likuma 8.1 panta noteikumus."

Ministru prezidents

A. K. Kariņš